SABUY ดีดแรง 6% หลังติดโผเข้า SET100 รอบใหม่
SABUY ดีดแรง 6% ราคาแตะ 10.90 บ. หลังติดโผเข้าคำนวณ SET100-SETWB รอบใหม่ ตอกย้ำศักยภาพธุรกิจแกร่ง มั่นใจดึงความสนใจต่างชาติเพิ่มขึ้น
SABUY ดีดแรง 6% หลังติดโผเข้าคำนวณ SET100-SETWB รอบใหม่ มั่นใจดึงความสนใจต่างชาติเพิ่มขึ้น
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ราคาหุ้นบริษัท สบาย เทคโนโลยี จำกัด (มหาชน) หรือ SABUY ล่าสุด ณ เวลา 10:16 น. อยู่ที่ระดับ 10.90 บาท บวก 0.60 บาท หรือ 5.83% สูงสุดที่ระดับ 10.90 บาท ต่ำสุดที่ระดับ 10.60 บาท ด้วยมูลค่าซื้อขาย 61.03 ล้านบาท

โดยราคาหุ้น SABUY ปรับตัวขึ้น ตลาดหลักทรัพย์แห่งประเทศไทย (ตลท.) ประกาศผลการคัดเลือกหลักทรัพย์ SABUY เข้าคำนวณดัชนี SET100 สำหรับช่วงครึ่งปีแรกของปี 2566 วันที่ 1 มกราคม ถึง 30 มิถุนายน
ทั้งนี้นายชูเกียรติ รุจนพรพจี ประธานเจ้าหน้าที่บริหาร SABUY ระบุว่า ล่าสุด SABUY ได้รับการคัดเลือกเข้าดัชนี SET 100 ของตลาดหลักทรัพย์ฯ แถมพ่วงด้วยได้รับเลือกเข้า ดัชนี SET Well-being (SETWB) ซึ่งเป็นดัชนีที่สะท้อนถึงการเป็นหลักทรัพย์ของประเทศไทยที่มีศักยภาพในการแข่งขันและเป็นธุรกิจที่ผู้ลงทุนต่างชาติให้ความสนใจ
สำหรับการได้รับการคัดเลือกเข้าคำนวนในดัชนี SET 100 และ SETWB  รอบครึ่งปีแรก 2566 ของตลาดหลักทรัพย์ฯ ในครั้งนี้ เป็นการยืนยันถึงการเติบโตของบริษัทฯ อย่างต่อเนื่องและมั่นคง เชื่อว่าจะทำให้ SABUY เป็นหุ้นที่ได้รับความสนใจจากนักลงทุนสถาบันไทยและต่างชาติยิ่งขึ้น โดยมั่นใจว่าผลงานปีนี้เติบโตอย่างแข็งแกร่ง